Dečje novine
<s>Dečje novine je bivša izdavačka kuća iz Gornjeg Milanovca, poznata kao najveći strip izdavač bivše SFRJ.</s><s>Osim časopisa i stripova, izdavala je i knjige, kao i albume sa samolepljivim sličicama.</s>

<s>Istorijat 
Osnivač Dečjih novina je bio Srećko Jovanović.</s><s>U svojoj prvoj fazi „Dečje novine“ predstavljalo je nekoliko nastavnika, koji su zajedno sa svojim učenicama 11. decembra 1956. odlučili da se kao vannastavnom aktivnošću bave izdavanjem školskog lista, a 12. januara 1957. izdali prvi broj lista u 1.000 primeraka.</s><s>Prvi broj „Dečjih novina“ izašao je pod naslovom „Dečja politika“.</s><s>Dečje novine su spadale u red najvećih evropskih i svetskih izdavača za decu i omladinu.</s><s>Imale su skoro ekskluzivno pravo za objavljivanje stripova Volta Diznija u SFRJ.</s><s>Osamdesetih godina, IP „Dečje novine“ su bile jedan od najvećih jugoslovenskih i srpskih izdavača knjiga i stripova.</s>

<s>Za izuzetne napore na razvijanju prijateljstva i ravnopravnosti naših naroda i narodnosti, predsednik SFRJ Josip Broz Tito je odlikovao Dečje novine Ordenom bratstva i jedinstva sa srebrnim vencem.</s><s>Dečje novine su bili dobitnici još oko 15.000 raznih povelja, nagrada, diploma i drugih priznanja.</s><s>Zahvaljujući „Dečjim novinama“, Gornji Milanovac je postao jedan od najpoznatijih gradova u tadašnjoj Jugoslaviji.</s>

<s>Kuća doživljava napredak i razvoj osamdesetih godina 20. veka, da bi početkom devedesetih godina, sa izbijanjem rata u SFRJ i raspadom države, propala u potpunosti.</s><s>Glavni uzroci propasti su smanjenje tržišta, hiperinflacija i nesavesno vođenje firme.</s><s>Stečajna agonija Dečjih novina je trajala sve do početka 21. veka, kada je rasprodata preostala imovina da bi se namirili brojni poverioci.</s>

<s>Poslovnu kulu Dečjih novina (arh.</s><s>Miodrag Damnjanović) je nakon stečaja firme kupila opština Gornji Milanovac i u njoj se danas nalaze razne opštinske službe.</s>

<s>Najpoznatija izdanja 
Dečje novine (časopis za školsku decu), Tik-Tak, Zeka, Eks almanah, Ju strip (kasnije Ju strip magazin), Gigant, Biser strip, Nikad robom i Džuboks.</s>

<s>Vidi još 
 Kulture Istoka (časopis)
 Forum (Novi Sad)
 Vjesnik (Zagreb)</s>

<s>Nastanci 1956.</s><s>Prestanci 2001.</s><s>Jugoslavenske kompanije
Izdavačke kuće
Izdavači stripova
Jugoslavenski strip
Gornji Milanovac</s>

